Kraičio skrynia

Kraičio skrynia – didelė dėžė su antvožu, kurioje laikomas nuotakos kraitis – audeklai, drabužiai, rankdarbiai. Lietuvoje kraitinę skrynią vertino ne vien mergaitė, kuriai ji priklausė, bet ir visa šeima, nes skrynia buvo visos šeimos garbė, ypač per vestuvines apeigas. Neturėti kraičio merginai buvo negarbinga, todėl kiekviena stengėsi turėti kuo talpesnę skrynią ir susikrauti kuo didesnį kraitį. Turtingesnieji savo dukroms užsakydavo ar nupirkdavo net kelias skrynias.

Kategorija:Baldai
Kategorija:Santuoka
Kategorija:Tradicijos